Københavns Adresseavis, 1800-03-05
En ung Kone som nylig har gjort Barsel søger en Amme plads, er at finde i Borgergaden 188, 2den Sal. Undvigte. Som Tømmermand af 7 Classe No. 117 Morten Knudsen, har fra den 17 Februarii absenteret sig saavel fra Hans Majestæts Arbeide som sit Qvarteer og endnu ikke har indfundet sig. Bemelte er Svensk af Fødsel, maadelig af Vext, rundladen af Ansigtet, gult Haar, bred af Skuldre og stærk af Been. Ved Undvigelsen var han iklædt en blaae Klædes Trøie, gule Skindbuxer, hvide uldne Strømper og Støvler paa Benene, samt rund Hat paa Hovedet.